

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.21 | 2024. gada 18. decembrī |

**32.**

**Par Ogres Muzikālā teātra darbības stratēģijas 2025. – 2029. gadam**

**apstiprināšanu**

Ogres novada pašvaldībā (turpmāk – Pašvaldība) 2024. gada 29. novembrī saņemta Kultūras ministrijas vēstule (reģistrēta ar Nr.2-4.3/2404) ar lūgumu līdz 2024. gada 18. decembrim sniegt informāciju par Pašvaldības īpašumā esošu prioritāri atbalstāmu nacionālas vai reģionālas nozīmes kultūras infrastruktūras, kas nodrošina profesionālās mākslas darbību, objektiem.

Ņemot vērā to, ka pozitīva Eiropas Komisijas lēmuma par vidusposma pārskatu gadījumā pēc 2026. gada 1. janvāra 5.1.1.7. pasākuma "Reģionālās kultūras infrastruktūras attīstība kultūras pakalpojumu piekļūstamības uzlabošanai” (turpmāk – 5.1.1.7.pasākums) ietvaros var tikt atbrīvots elastības finansējums,Kultūras ministrijai nepieciešams apzināt prioritāri attīstāmos objektus, kas atbilst 5.1.1.7. pasākuma īstenošanas nosacījumiem un varētu pretendēt elastības finansējuma saņemšanai.

Atsaucoties uz to, ka elastības finansējuma izmantošana pieprasīs daudz ātrāku projekta īstenošanas uzsākšanu, paredzot projekta īstenošanas pabeigšanu 2029. gadā, par prioritāri atbalstāmiem uzskatāmi objekti ar augstāku būvniecības gatavības pakāpi.

Kultūras ministrijavērš uzmanību, ka atbalstāmi ir objekti, kam projekta iesnieguma iesniegšanas dienā ir spēkā apstiprināta objekta darbības stratēģija, kas pamato nepieciešamību attīstīt kultūras infrastruktūru nacionāli nozīmīgu pakalpojumu īstenošanai, kā arī pamato, kā tiks veicināta vietējo iedzīvotāju sociālā iekļaušana.

Ņemot vērā iepriekš minēto, Ogres novada Kultūras un tūrisma pārvalde sadarbībā ar Ogres novada pašvaldības Attīstības un plānošanas nodaļu ir izstrādājusi Ogres Muzikālā teātra darbības stratēģiju 2025. – 2029. gadam.

Ogres Muzikālā teātra vidēja termiņa darbības stratēģijā ietverti:

* mērķi un uzdevumi;
* galvenās mērķa grupas;
* plānotie ieņēmumu avoti un ieņēmumu izlietojums;
* sagaidāmie rezultāti u.c.

Ņemot vērā minēto un pamatojoties uz Pašvaldību likuma 10. panta pirmās daļas 3. un 21. punktu,

**balsojot: ar 12 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Valentīns Špēlis), "Pret" – nav, "Atturas" – 1 (Santa Ločmele), "Nepiedalās" – nav**,

Ogres novada pašvaldības dome **NOLEMJ:**

1. **Apstiprināt** Ogres Muzikālā teātra darbības stratēģiju 2025. – 2029. gadam (turpmāk – Stratēģija) (pielikumā).
2. **Uzdot** Ogres novada pašvaldības Centrālās administrācijas Komunikācijas nodaļai publicēt Stratēģiju Ogres novada pašvaldības oficiālajā tīmekļvietnē.
3. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka G.Sīviņa paraksts)